ETXEBARRIETA LEGRAND (EH Bildu, 2018-09-27):
Bai, eguerdi on guztioi.
Beno, bere garaian Lopez de Ocariz andreak mozio hau aurkeztu zuenean, zuzenketarik ez egitea...
...Bere garaian López de Ocariz andereak mozio hau aurkeztu zuenean zuzenketarik ez egitea erabaki genuen berari jakinarazi genion moduan edukiarekin bat egiten genuelako eta bat egiten genuen bere garaian ere bai (...) inguruan talde artekoa sortzearekin bat egiten genuen arrazoi berdinagatik, gauza praktikoak egiteko garaia delako edo garaia dela uste dugulako.
Makro helburuetatik praktikara edo ekimen konkretuetara jaisten hasteko garaia delako, eta praktikara pasatzen hasi behar dugula esan nahi dut eta egia da gaurkoan zentratzen ari garela elikaduraren, nekazaritzaren, abeltzaintzaren sektore horretan guztian. Baina utzidazu aipamen bat egiten ere bai helburu hauek suposatzen dutenaren inguruan eta nolabaiteko ez kontraesan bat, baina bat zer pentsa eman didana gaurko egunean.
Garapenerako helburuez hitz egiten ari gara, horrekin amaituko dugu gaurko plenoa, baina hasi egin dugu Euskal Herrian beste emakume bat erail dutela salatuz. Garapenaz hitz egiten amaitzen dugu, baina oraindik ere atzera pausu ikaragarriez giza eskubideen kontrako erasoez hitz egiten jarraitzen ari garen aldi berean. Horregatik bada garaia helburuez eta makro helburuez eta ados gauden titular horietaz hitz egiteaz gain, ekimen konkretuetara eta martxan jartzeko eta eraldaketa suposatuko duten ekimenetara bidea egiten hasteko.
Esaten da hiru planeta beharko genituzkeela egungo produkzio eta kontsumoarekin jarraituko bagenu, eta ez ditugu hiru planeta horiek, daukaguna daukagu eta egun daukagun norabidean jarraituko bagenu agortu egingo dugu, hustu egingo dugu eta etorkizuneko generazioei ez diegu ezer onik utziko. Beraz, argi dago sektore estrategiko batez hitz egiten ari garela gaur ekarritako proposamen honekin. Oso garrantzitsua da, beraiek bai ingurugiro alorrean, alor sozialean eta ekonomikoan egiten duten ekarpen hori aintzat hartzea.
Eta oso garrantzitsua da ere bai haiekin batera lan egitea, eta horregatik hasierako proposamenean kontatzen zen plan espezifiko baten beharra genuela haiekin elkarlanean eginda. Zeren bai, hausnartu dezakegu, ereduen inguruko talkaz hitz egin dezakegu eta hitz egin behar dugu. Becerra jaunak ekarri ditu hona hainbat gai uste dut eztabaida luze baterako emango luketenak, baina lanean ari direnekin, ekimenean ari direnekin batera egin behar dugu hau, lurrean, terrenoan, tokian toki lanean ari direnekin.
Eta elikadura subirautzaz hitz egin dugu eta asko daukagu egiteko hor, gure plateretan zer ekartzen ari garen eta zer jartzen ari garen, eta gure plateretan edo gure jangeletan gaur ere horretaz hitz egin dugu, kontziliazioaz, eskoletaz, bueno, zer eramaten dugun hausnartu beharko genuke ere bai.
Beraz, teoriatik praktikara, ekimen konkretuetara martxan jarri daitezkeen proposamen konkretuak babesten jarraitzeko prest gaude eta horiek ongi ikusten ditugu.
Y ya es hora de pasar de ese desarrollo austericida, a poner la vida en el centro, a poner las personas en el centro, a poner los sectores estratégicos en el centro y avanzar hacia un planeta sostenible para todos y para todas.
Ezin dugu politika kontinuistekin jarraitu, eraldatu behar ditugu, gure politikak eraldatu behar ditugu, bestela hirugarren planeta bat, bigarren eta hirugarren planeta bat ez digu inork oparituko.
Lagun handi batek pasatu zidan esaldi batekin amaitu nahi nuke. Benedettirena da, eta esaten du: "Solo imagina lo precioso que puede ser arriesgarse y que todo salga bien". Ya va siendo hora de que nos arriesguemos, de que cambiemos el rumbo de nuestras políticas y empecemos a sostener la vida de todos y todas.
Eskerrik asko.